Thursday, 22 June 2017 07:31
SA Jagters word in hierdie proses wonderlik ondersteun deur borge wat vir ons buitengewone pryse skenk wat in hierdie poging om ons ledetal te groei aangewend word.
In 2017 het L+O die invoerder van Sauer, Mauser en Blaser Jaggewere ons weer eens buitengewoon sterk ondersteun in hierdie poging deur ‘n Sauer Model S 100 in .223 Rem Kaliber te skenk as ‘n prys wat in die proses uitgeloot kon word.
Op die meegaande foto word die geweer oorhandig deur Naude van Sandwyk aan die gelukkige wenner wie se naam uit die groep inskrywings getrek is.
Sarel Cilliers is ‘n lid van die Wesrand Tak van SA Jagters en Johann van de Giessen, SA Jagters se Bestuurder Jagsake kyk toe
Sarel baie geluk met jou pragtige nuwe Sauer Model S 100 in .223 Rem kaliber. Mag die geweer vir jou besondere waarde inhou en mag jy vir jare lank baie gelukkig en suksesvol daarmee jag.
Ons dra ook graag ons besondere dank oor aan L+O wat die geweer geskenk het vir hierdie doel. Sonder julle ondersteuning sou dit verseker nie vir ons moontlik wees om hierdie klas van diens aan lede van SA Jagters te lewer nie.
Vir die werwing van Junior lede het ons ‘n luggeweer ontvang van Formalito wat op presies dieselfde wyse aangewend is. Hier was die gelukkige Junior wenner Carlu Vos van Bela.
Carlu het aangesluit as Junior Lid by HuntEx Gauteng en hy wen ‘n CZ 200 S luggeweer ter waarde van R 10 000.00.
Ons dra graag ons dank oor aan Formalito wat SA Jagters ook op hierdie wyse bystaan om Junior lede te werf en hulle as ondersteuners van die Vereniging, jag en die skietsport groot te maak.
Last modified on Thursday, 22 June 2017 07:38
More in this category: « Court Application 2017	SA Jagters Gholfdag Junie 2017 »